
Ministru kabineta sēdes protokollēmums

Informatīvais ziņojums "Par projekta "Latvijas romu platforma VIII" īstenošanu Eiropas Savienības programmas "Pilsoņi, vienlīdzība, tiesības un vērtības" ietvaros"

· 1. Pieņemt zināšanai iesniegto informatīvo ziņojumu.
· 2. Saskaņā ar Eiropas Parlamenta un Padomes 2021. gada 28. aprīļa regulu (ES) 2021/692, ar ko izveido programmu "Pilsoņi, vienlīdzība, tiesības un vērtības" un atceļ Eiropas Parlamenta un Padomes Regulu (ES) Nr. 1381/2013 un Padomes Regulu (ES) Nr. 390/2014, ņemot vērā Eiropas Komisijas Tiesiskuma un patērētāju ģenerāldirektorāta 2024. gada 7. augusta aicinājuma vēstuli Nr. Ares(2024) 5708514 par projekta izvērtēšanas rezultātiem un līguma slēgšanas iespējām minētās programmas projektu konkursa "Projektu konkurss Nacionālajiem romu kontaktpunktiem romu līdztiesības, iekļaušanas un līdzdalības jomā" ("Call for proposals to National Roma Contact Points for Roma equality, inclusion and participation") (CERV-2024-NRCP) ietvaros, atļaut Kultūras ministrijai uzņemties valsts budžeta ilgtermiņa saistības projekta "Latvijas romu platforma VIII" īstenošanai. Projekta kopējās izmaksas ir 221 657 euro, tai skaitā Eiropas Komisijas finansējums 199 491 euro un valsts budžeta līdzfinansējums 22 166 euro.
· 3. Kultūras ministrijai šī protokollēmuma 2. punktā minētā projekta īstenošanai normatīvajos aktos noteiktajā kārtībā iesniegt Finanšu ministrijā valsts budžeta līdzekļu pārdales pieprasījumu priekšfinansējuma un līdzfinansējuma nodrošināšanai no budžeta 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
· 4. Kultūras ministrijai pēc projekta īstenošanas iesniegt Eiropas Komisijā noslēguma ziņojumu un finanšu pārskatu un pēc Eiropas Komisijas atmaksātā valsts nodrošinātā priekšfinansējuma saņemšanas veikt tā atmaksu valsts budžetā.

